CELEX: 52018PC0725
Language: hr
Date: 2018-11-06
Title: Prijedlog PROVEDBENE ODLUKE VIJEĆA o izmjeni Provedbene odluke 2009/1008/EU kojom se Republici Latviji odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost

EUROPSKA KOMISIJA
            Bruxelles, 6.11.2018.
            COM(2018) 725 final
            2018/0381(NLE)
            Prijedlog
            PROVEDBENE ODLUKE VIJEĆA
            o izmjeni Provedbene odluke 2009/1008/EU kojom se Republici Latviji odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost
            
               
         
         
            
               OBRAZLOŽENJE
            
            
               U skladu s člankom 395. stavkom 1. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost („Direktiva o PDV-u”
                  1
               ) Vijeće, odlučujući jednoglasno na prijedlog Komisije, može bilo kojoj državi članici odobriti uvođenje posebnih mjera odstupanja od odredaba te direktive kako bi se pojednostavnio postupak naplate poreza ili spriječili određeni oblici utaje ili izbjegavanja poreza.
            
            
               Dopisom koji je Komisija zaprimila 20. lipnja 2018. Republika Latvija (dalje u tekstu Latvija) zatražila je odobrenje za nastavak primjene mjere odstupanja od članka 193. Direktive, kojim se određuje osoba odgovorna za plaćanje PDV-a. Dopisom koji je Komisija zaprimila 17. kolovoza 2018. Latvija je poslala izvješće o primjeni te mjere u skladu s člankom 2. Provedbene odluke Vijeća 2009/1008/EU od 7. prosinca 2009.
                  2
               , kako je izmijenjena Provedbenom odlukom Vijeća (EU) 2015/2396 od 10. prosinca 2015.
                  3
               
            
            
               U skladu s člankom 395. stavkom 2. Direktive o PDV-u Komisija je dopisima od 7. rujna 2018. obavijestila ostale države članice o zahtjevu Latvije. Dopisom od 10. rujna 2018. Komisija je obavijestila Latviju da ima sve informacije potrebne za razmatranje zahtjeva.
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               
                  Člankom 193. Direktive o PDV-u propisuje se opće pravilo da je porezni obveznik koji isporučuje robu ili usluge obično odgovoran za plaćanje PDV-a.
               
               
                  U skladu s člankom 395. Direktive o PDV-u države članice mogu primjenjivati mjere odstupanja od odredaba Direktive o PDV-u kako bi se pojednostavnili postupci naplate PDV-a ili spriječili određeni oblici utaje ili izbjegavanja poreza ako im je to odobrilo Vijeće.
               
               
                  Latvija je zatražila da nastavi primjenjivati mehanizam prijenosa porezne obveze na transakcije drvnom sirovinom, tj. da za plaćanje PDV-a bude odgovorna osoba kojoj se ta roba i usluge isporučuju.
               
               
                  Mjera odstupanja prvotno je odobrena Latviji Odlukom Vijeća 2006/42/EZ od 24. siječnja 2006.
                     4
                   do 31. prosinca 2009. te zatim Provedbenom odlukom Vijeća 2009/1008/EU od 7. prosinca 2009.
                     5
                   do 31. prosinca 2012. Potom je Provedbenom odlukom Vijeća 2013/55/EU od 22. siječnja 2013.
                     6
                   odobrenje za primjenu te mjere odstupanja produljeno do 31. prosinca 2015., a Provedbenom odlukom Vijeća (EU) 2015/2396 od 10. prosinca 2015. 
                     7
                   produljeno je do 31. prosinca 2018.
               
               
                  Prema navodima Latvije, tržište drvne sirovine, koje je jedno od najvažnijih sektora njezina gospodarstva, posebno je osjetljivo na prijevare u vezi s PDV-om jer na njemu vlada veliki broj malih lokalnih subjekata i pojedinačnih dobavljača. Zbog prirode tržišta i poslovnih subjekata aktivnih na njemu došlo je do prijevara u vezi s PDV-om koje je latvijskim poreznim tijelima teško kontrolirati. Kako bi se borila s tom zloupotrebom uvela su mehanizam prijenosa porezne obveze za transakcije drvnom sirovinom, koji se pokazao vrlo djelotvornim, znatno smanjujući prijevare u tom sektoru. 
               
               
                  Nadalje, prema Latviji posebna mjera ne utječe negativno na ukupni prihod od PDV-a koji se naplaćuje u fazi konačne potrošnje te stoga ne utječe negativno ni na vlastita sredstva Unije koja proizlaze iz PDV-a.
               
               
                  Odstupanja se obično odobravaju na ograničeno razdoblje kako bi se omogućila procjena je li posebna mjera primjerena i djelotvorna te kako bi se državama članicama dalo vremena da uvedu uobičajene mjere za borbu s tim problemom do isteka mjere odstupanja, nakon čega bi produljenje odstupanja postalo bespotrebno. Odstupanje koje omogućuje primjenu mehanizma prijenosa porezne obveze odobrava se samo iznimno za određena područja podložna prijevari i posljednje je rješenje. 
               
               
                  S obzirom na nepromijenjeno pravno i činjenično stanje, predlaže se da se mjera odstupanja produlji posljednji put i da se Latviji omogući da nastavi primjenjivati tu mjeru odstupanja do 31. prosinca 2021. Do isteka tog odstupanja Latvija bi trebala uvesti druge uobičajene mjere za suzbijanje i sprečavanje prijevara u vezi s PDV-om u sektoru drvne sirovine. Stoga novo odstupanje od članka 193. Direktive 2006/112/EZ u odnosu na te isporuke ne bi trebalo više biti potrebno. 
               
            
            
               •Dosljednost s postojećim odredbama politike u određenom području
            
            
               
                  Slična odstupanja u odnosu na članak 193. Direktive o PDV-u odobrena su drugim državama članicama.
               
               
                  Stoga je predložena mjera u skladu s važećim odredbama Direktive o PDV-u. 
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
         
         
            
               
                  Članak 395. Direktive o PDV-u.
               
            
            
               •Supsidijarnost (za neisključivu nadležnost) 
            
            
               
                  S obzirom na odredbu Direktive o PDV-u na kojoj se prijedlog temelji, ne primjenjuje se načelo supsidijarnosti.
               
            
            
               •Proporcionalnost
            
            
               
                  Odluka se odnosi na odobrenje dano državi članici na njezin vlastiti zahtjev i ne predstavlja nikakvu obvezu. 
               
            
            
               S obzirom na ograničeno područje primjene odstupanja, posebna je mjera proporcionalna cilju koji se želi postići.
            
            
               •Odabir instrumenta
            
            
               Predloženi instrument: provedbena odluka Vijeća.
            
            
               Na temelju članka 395. Direktive Vijeća 2006/112/EZ odstupanje od zajedničkih pravila o PDV-u moguće je samo uz jednoglasno odobrenje Vijeća na prijedlog Komisije. Provedbena odluka Vijeća najprikladniji je instrument jer može biti upućena pojedinoj državi članici.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               •Savjetovanja s dionicima
            
            
               
                  Ovaj se prijedlog temelji na zahtjevu koji je podnijela Latvija i odnosi se samo na tu državu članicu.
               
            
            
               •Prikupljanje i primjena stručnih znanja
            
            
               
                  Nije bilo potrebno obratiti se vanjskim stručnjacima.
               
            
            
               •Procjena učinka
            
            
               
                  Prijedlogom provedbene odluke Vijeća Latviji se odobrava da nastavi primjenjivati mehanizam prijenosa porezne obveze na transakcije drvnom sirovinom. Stanje koje je bilo temelj za prvo odstupanje ostalo je isto. Latvija navodi da rizik nije nestao unatoč manjem broju slučajeva prijevare u vezi s PDV-om i utaje PDV-a na tržištu drvne sirovine nakon uvođenja mehanizma prijenosa porezne obveze. 
               
               
                  Prema Latviji posebna mjera ne utječe negativno na ukupni prihod od PDV-a koji se naplaćuje u fazi konačne potrošnje te stoga ne utječe negativno ni na vlastita sredstva Unije koja proizlaze iz PDV-a.
               
            
            
               4.UTJECAJ NA PRORAČUN
            
            
               Prijedlog ne utječe na proračun EU-a. 
            
            
               5.OSTALI DIJELOVI
            
         
         
            
               Prijedlog ima rok isteka.
            
            
               2018/0381 (NLE)
            
            
               Prijedlog
            
            
               PROVEDBENE ODLUKE VIJEĆA
            
            
               o izmjeni Provedbene odluke 2009/1008/EU kojom se Republici Latviji odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, 
            
            
               uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost
                  8
               , a posebno njezin članak 395. stavak 1.,
            
            
               uzimajući u obzir prijedlog Europske komisije,
            
            
               budući da:
            
            
               (1)Odlukom Vijeća 2006/42/EZ
                  9
                Latviji je odobreno da primjenjuje mjeru odstupanja od članka 21. stavka 1. točke (a) Direktive 77/388/EEZ
                  10
                i do 31. prosinca 2009. određuje da je u transakcijama drvnom sirovinom primatelj osoba koja je dužna plaćati porez na dodanu vrijednost (PDV). Provedbenom odlukom Vijeća 2009/1008/EU
                  11
                Latviji je, odstupajući od članka 193. Direktive 2006/112/EZ, odobreno da do 31. prosinca 2012. nastavi određivati da je u transakcijama drvnom sirovinom primatelj osoba koja je dužna plaćati PDV. Zatim je Provedbenom odlukom Vijeća 2013/55/EU
                  12
                odobrenje za primjenu te mjere odstupanja produljeno do 31. prosinca 2015., a Provedbenom odlukom Vijeća (EU) 2015/2396
                  13
                do 31. prosinca 2018. 
            
            
               (2)Dopisom zaprimljenim u Komisiji 20. lipnja 2018. Latvija je zatražila odobrenje da nastavi primjenjivati mjeru odstupanja od članka 193. Direktive 2006/112/EZ na transakcije drvnom sirovinom. Dopisom zaprimljenim u Komisiji 17. kolovoza 2018. Latvija je u skladu s člankom 2. drugim podstavkom Provedbene odluke Vijeća 2009/1008/EU Komisiji podnijela izvješće o primjeni te mjere.
            
            
               (3)U skladu s člankom 395. stavkom 2. drugim podstavkom Direktive 2006/112/EZ Komisija je dopisima od 7. rujna 2018. obavijestila ostale države članice o zahtjevu Latvije. Dopisom od 10. rujna 2018. Komisija je obavijestila Latviju da ima sve informacije potrebne za razmatranje zahtjeva.
            
            
               (4)Prema navodima Latvije, tržište drvne sirovine, koje je jedno od najvažnijih sektora njezina gospodarstva, posebno je osjetljivo na prijevare u vezi s PDV-om jer na njemu vlada veliki broj malih lokalnih subjekata i pojedinačnih dobavljača. Zbog prirode tržišta i poslovnih subjekata aktivnih na njemu došlo je do prijevara u vezi s PDV-om koje je latvijskim poreznim tijelima teško kontrolirati. Kako bi se borila s tom zloupotrebom uvela su mehanizam prijenosa porezne obveze za transakcije drvnom sirovinom, koji se pokazao vrlo djelotvornim, znatno smanjujući prijevare u tom sektoru. 
            
            
               (5)Latviji bi stoga trebalo odobriti da primjenjuje mjeru odstupanja tijekom još jednog ograničenog razdoblja, do 31. prosinca 2021. 
            
            
               (6)Odstupanja se obično odobravaju na ograničeno razdoblje kako bi se moglo ocijeniti je li posebna mjera prikladna i djelotvorna. Odstupanjima se državama članicama daje vrijeme da do isteka mjere odstupanja uvedu uobičajene mjere za borbu s odgovarajućim problemom, nakon čega bi produljenje odstupanja postalo bespotrebno. Odstupanje koje omogućuje primjenu mehanizma prijenosa porezne obveze odobrava se samo iznimno za određena područja podložna prijevari i posljednje je rješenje. Latvija bi stoga do isteka ovog odstupanja trebala uvesti druge uobičajene mjere za suzbijanje i sprečavanje prijevara u vezi s PDV-om u sektoru drvne sirovine te joj nakon toga više ne bi trebalo biti potrebno odstupanje od članka 193. Direktive 2006/112/EZ u odnosu na te isporuke.
            
            
               (7)Mjera odstupanja neće negativno utjecati na vlastita sredstva Unije koja proizlaze iz PDV-a.
            
            
               (8)Provedbenu odluku 2009/1008/EU trebalo bi stoga na odgovarajući način izmijeniti,
            
            
               DONIJELO JE OVU ODLUKU: 
            
            
               Članak 1.
            
         
         
            
               Članak 2. Provedbene odluke 2009/1008/EU zamjenjuje se sljedećim:
            
            
               „Članak 2.
            
            
               Ova se Odluka primjenjuje do 31. prosinca 2021.”
            
            
               Članak 2.
            
            
               Ova se Odluka primjenjuje od 1. siječnja 2019.
            
            
               Članak 3.
            
            
               Ova je Odluka upućena Republici Latviji.
            
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 347, 11.12.2006., str. 1.
               
               
                  
                     (2)
                  
                        SL L 347, 24.12.2009., str. 30.
               
               
                  
                     (3)
                  
                        SL L 332, 18.12.2015., str. 142.
               
               
                  
                     (4)
                  
                        SL L 25, 28.1.2006., str. 31.
               
               
                  
                     (5)
                  
                        SL L 347, 24.12.2009., str. 30.
               
               
                  
                     (6)
                  
                        SL L 22, 25.1.2013., str. 16.
               
               
                  
                     (7)
                  
                        SL L 332, 18.12.2015., str. 142.
               
               
                  
                     (8)
                  
                        SL L 347, 11.12.2006., str. 1.
               
               
                  
                     (9)
                  
                        SL L 25, 28.1.2006., str. 31.
               
               
                  
                     (10)
                  
                        Šesta direktiva Vijeća 77/388/EEZ od 17. svibnja 1977. o usklađivanju zakonodavstava država članica o porezu na promet – zajednički sustav poreza na dodanu vrijednost: jedinstvena osnovica za određivanje poreza (SL L 145, 13.6.1977., str. 1.).
               
               
                  
                     (11)
                  
                        Provedbena odluka Vijeća od 7. prosinca 2009. kojom se Republici Latviji odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost (SL L 347, 24.12.2009., str. 30.).
               
               
                  
                     (12)
                  
                        Provedbena odluka Vijeća od 22. siječnja 2013. kojom se izmjenjuje Provedbena odluka 2009/1008/EU kojom se Republici Latviji odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost (SL L 22, 25.1.2013., str. 16.).
               
               
                  
                     (13)
                  
                        Provedbena odluka Vijeća (EU) 2015/2396 od 10. prosinca 2015. kojom se izmjenjuje Provedbena odluka 2009/1008/EU kojom se Republici Latviji odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost (SL L 332, 25.1.2013., str. 142.).